**עבודת אמצע ילדים במשפט**

1. האם א' נחשבת לקטינה נזקקת על פי ס' 2 בחוק הנוער טיפול והשגחה? אם כן, לפי איזה תת סעיף?
2. האם הגדרת הקטינה כנזקקת היא זו שמרתיעה את אמה מלשתף פעולה עם הרשויות? שאלה זו מתעוררת בעקבות הממצאים של דו"ח ועדת שמיד, ולפי תיאור המקרה.
3. האם העובדה שא' מוגדרת כנזקקת משפיעה על אחיה האחרים, במידה וקיימים?
4. מה צריך להשתנות בחייה של א' ושל אמה על מנת שהיא לא תוגדר עוד כקטינה נזקקת לפי חוק הנוער?
5. האם לאמה של הקטינה יש השפעה בהחלטה להגדירה כנזקקת, מאחר והיא מתנגדת לכך?
6. האם לעו"ס לחוק הנוער ישנה דרך לטפל בא' בצל החוק, או שמא תמו כל דרכי הטיפול בקהילה ויש לפנות לבית המשפט ולערב את המדינה?
7. מתואר שהאם התנהגה באלימות כלפי א', בנוסף להזנחה שמשתקפת מתיאור המקרה, ומוכרת לרווחה- שימוש וסחר בסמים, בריחה מהבית והתנהגות מינית שאינה הולמת. האם על בית המשפט לשלול את אפוטרופסות האם על הקטינה לפי ס' 15 לחוק הכשרות המשפטית והאפוטרופסות? אם כן, מי יהיה האפוטרופוס של א'?
8. האם ההחלטה להוציא את א' מביתה לקורת גג נעשתה בצורה חוקית? האם לאחר שבוע הילדה הוחזרה לביתה, כפי שנקבע בסעיף 11 בחוק? משתמע מהמקרה שקטינה הועברה ישירות למקלט ישר מקורת הגג, ושהתה במקלט יותר משבוע ימים. לפי ס' 11 על בית המשפט לאשר החלטה זו.
9. מהו הטיפול שהקטינה והאם צריכות לעבור על מנת שהיא תוכל לחזור להתגורר בביתה ולחזור לטיפול בקהילה?
10. האם יש אפשרות לתת לאם יותר אחריות בגידול הילדה על מנת להחזיר את אמונה במערכת? אם האם תשתף פעולה בטיפול הילדה, זה יזרז את החזרה שלה לבית ולטיפול בקהילה.
11. האם למרות שהילדה בת 14 בלבד, יש לרצון שלה להישאר מחוץ לבית משקל בעת קבלת ההחלטה על ידי בית המשפט? זאת לפי עקרון ההשתתפות המעוגן באמנה, אשר כולל בתוכו את הזכות להישמע והזכות להשפיע. הילדה אומנם לא קרובה לגיל 18, אבל הרצון שלה מאוד ברור וניכר גם שיפור בחייה במובנים רבים.
12. מהי טובת הילדה במקרה זה- לחיות לפי רצונה במסגרת חוץ ביתית, או לחזור להתגורר עם אמה אשר מעוניינת לגדל אותה? הוצאת קטין מהמסגרת המשפחתית הוא צעד קיצוני אשר פוגע באוטונומיה המשפחתית וההורית של האם. האם המקרה חמור עד כדי המשך שימוש בצעד זה?
13. איזו זכות גוברת על השנייה- הזכות של הילדה לפרטיות לפי האמנה וחיסיון השיחות הטיפוליות, או זכותה של האם לראשוניות על הילדה ולדעת על התהליך הטיפולי אותו היא עוברת?
14. האם לאחר המעבר למקלט חל שיפור בתפקודה ההורי של האם והיא כשירה לטפל בקטינה ולמלא אחר עקרון החיים, ההישרדות וההתפתחות כפי שהוא מעוגן באמנה?
15. האם בית המשפט נותן משקל רב יותר לרצונה של האם או לרצונה של הילדה, בהתחשב בכך שחל שיפור ניכר במצבה?